b'\n_START_ARTICLE_\nThees Burfeind\n_START_PARAGRAPH_\nThees Burfeind (f\xc3\xb8dt 13. april 1903  -?) var en tysk politimand og Gestapo-chef i Kolding ._NEWLINE_Burfeind havde taget realeksamen og var oprindelig g\xc3\xa5et i bankl\xc3\xa6re, inden han som 21-\xc3\xa5rig kom ind ved ordenspolitiet i Hamborg 1925, 1932 overgik han til kriminalpolitiet, 1933 til Gestapo. Han blev DNSAP-parti- og SS-medlem i 1934. Karrieren bragte ham i 1939 til Tjekkoslovakiet som regional Gestapoleder. I 1942 kom han tilbage i Tyskland, hvor han i Kiel blev afdelingsleder i Gestapo med bek\xc3\xa6mpelsen af kommunisme som ansvarsomr\xc3\xa5de. Derefter var han en kort tid leder af Gestapos gr\xc3\xa6nsepoliti i L\xc3\xbcbeck, f\xc3\xb8r han i september 1943 blev sendt til det besatte Danmark f\xc3\xb8rst som leder af Gestapo p\xc3\xa5 Hotel Hafnia i Esbjerg. 1 juni 1944 blev Burfeind chef for Gestapo p\xc3\xa5 Staldg\xc3\xa5rden ved Koldinghus i Kolding da han afl\xc3\xb8ste Alfred Naujocks. Ved sin tiltr\xc3\xa6den blev han udn\xc3\xa6vnt til kriminalrat (kriminalkommiss\xc3\xa6r) den h\xc3\xb8jest mulige rang tyske politifolk uden universitetsgrad kunne n\xc3\xa5._NEWLINE_Burfeind havde h\xc3\xb8jere rang i politihierarkiet og var mere diplomatisk og velafbalanceret. B\xc3\xa5de Burfeind og Naujock deltog i forh\xc3\xb8rene, men Burfeind forlod for det meste lokalet, n\xc3\xa5r torturen begyndte, mens Naujock tog personligt del i mishandlingerne. Burfeind sagde efter krigen, at anvendelsen af tortur i hvert fald under hans ledelse havde v\xc3\xa6ret kontrolleret og efter det tyska reglementet, der tillod op til 25 stokkeslag._NEWLINE_Burfeind lykkedes efter krigen at tage ud af Danmark, men blev sporet til Nib\xc3\xb8l, n\xc3\xa6r den dansk-tyske gr\xc3\xa6nse. Her blev han anholdt den 16. maj 1945. Han blev i 1949 id\xc3\xb8mt otte \xc3\xa5rs f\xc3\xa6ngsel og i 1950 fik han lagt yderligere fire \xc3\xa5rs f\xc3\xa6ngsel til sin straf for at han havde beordret mordet p\xc3\xa5 en ung jernbanesabot\xc3\xb8r. Tre \xc3\xa5r senere, i 1953, blev han ben\xc3\xa5det og var bland de sidste Gestapofolk som blev sendt tilbage til Tyskland sammen med det \xc3\xb8vrige tyske personale fra Staldg\xc3\xa5rden.'